Source: http://zoldhirado.hu/a2.html
Timestamp: 2018-02-18 21:57:16+00:00

Document:
A Fidesz-KDNP a legnagyobb hazaárulást, a nukleáris Mohácsot készítik elő hazánkban. Az igazi zöldek a nagymarosi vízierőmű felépítése mellett voltak és az atomerőművek ellen emeltek kifogást, 1990-ben mohovcei atomerőmű, manapság a paksi erőműbővítés ellen tiltakoznak. Vona Gábor jobbikos pártelnök volt fideszesként nem félti a nemzetet a paksi atomerőműbővítéstől, nem utasítja el a bővítést. Fonák helyzet: a " jobboldal" helyett a liberálisokra és a szocialistákra várna a nemzetféltő atomerőműbővítési elutasítás az álzöldeken és az igazi zöldeken kívül.
Czira Szabolcs polgármestert március 15-én kitüntették a Magyar Érdemrend Tisztikeresztje Polgári Tagozatával. Erről napirend előtt tájékoztatták a képviselőket a legutóbbi testületi ülésen – írja a baon.hu. Utána hét fideszes benyújtott egy sürgősségi indítványt, hogy kifejezzék elismerésüket a polgármester felé, valamint mindezt megtoldották hathavi illetményének megfelelő jutalommal is.
Orbánnal szembe
Nagykőrös alpolgármestere, Kustár Tamás ellenezte a jutalmazást, valamint emlékeztetett arra, hogy a miniszterelnök 2013 januárjában arra kérte a Fidesz polgármestereit és alpolgármestereit, hogy ne vegyenek fel jutalmat.
A képviselőtestületet és a polgármestert ez nem hatotta meg, megszavazták az indítványt, így Czirának 3 millió 141 ezer forint üti a markát az érdemrend mellett.
A külügyen kívül még egy tárca érintett lehet a brókerbotrányban a Népszabadság kormányzati forrásból származó értesülése szerint. Az újság azt írja, valószínű, hogy a Földművelésügyi Minisztérium egyik cége járt pórul, de ők nem a Quaestornál tartották a pénzüket, hanem egy másik brókerháznál, a Buda-Cashnél vagy a Hungáriánál. A bennragadt összeg több száz millióra rúghat.
Az újság szerint bár az informátorok nem árulták el pontosan melyik tárca került bajba, biztosak benne, hogy nem a Miniszterelnökségről, a Nemzetgazdasági Minisztériumról vagy az Emmiről van szó. Egy kormányközeli forrás tudomása szerint pedig az agrár tárca az a bizonyos meg nem nevezett minisztérium.
Az ügy azért is zavaros, mert kedden délutánig egyik minisztérium sem jelezte a Buda-Cash bedőlése utána felállított kormányzati munkabizottságnak, hogy érintett lenne a brókerbotrányban. A Népszabadság MNB-s forrásai szerint nem minden minisztérium válaszolt azonnal, voltak, akik csak a Quaestor március 9-ei csődje után jeleztek vissza.
Nagy Attila Tibor szerint egy tervezett bomlási akció eredménye lehet, hogy a Fideszben a mostanihoz képest kevesebb irányzat kaphat majd helyet. Természetesen ez nem egy közeli lehetőség, de a Fidesz-KDNP népszerűségének a további csökkenése akár azt is kiválthatja, hogy az előbb említett törésvonalak mentén páran elhagyhatják a pártot. Ez részben Orbán Viktor érdeke is lehet, mivel a hozzá lojális képviselők biztosan maradnának, így kevesebb konfliktus lenne a pártban. Az 1867 és 1945 közötti kormánypártok gyakran szakadtak, átrendeződtek. Így működött a magyar politika olyan korokban, amikor csak a kormánypárt volt a pályán, mert az ellenzék szétaprózva és ötlettelenül állt, mint ma – hozott magyar politikatörténeti példát a Méltányosság Politikaelemző Intézet a mostani helyzet analógiájára.
A tavalyi évben, Pethő András, az Origo akkori munkatársa, a Direkt36 egyik alapítója a Transparency International antikorrupciós szervezet jogi segítségével pert indított Lázár János ellen. Az elsőfokú részítéletet a Fővárosi Ítélőtábla helybenhagyta, ez azt jelenti, hogy a Miniszterelnökségnek ki kell adnia a pontos részleteit a hivatal vezetőjének két utazásáról is.
A pereskedés abból robbant ki, hogy Pethő annak idején meg akarta tudni a Miniszterelnökségtől Lázár három igencsak költséges utazásának részleteit. Ezeknél a kiruccanásoknál jóval több pénzt költött el szállásra, mint amit a hivatali vezetők szoktak kiküldetéseik során.
2012 novemberében Angliában töltött el három napot, ahol nem kevesebb, mint 920 ezer forintot adott ki csupán a szállodai költségekre. Ezután 2013 márciusában egy kétnapos svájci úton 469 ezer forintos, majd júliusban egy ugyancsak két napos olaszországi úton pedig 582 ezer forintos volt a szállásköltség. Lázárék eleinte még nemzetbiztonsági okokra hivatkozva próbálták titokban tartani az információkat.
A Fővárosi Ítélőtábla ítélete alapján a hivatalnak most ki kell adnia az adatokat arról, hogy a 2013-ban még államtitkárként tevékenykedő Lázár a svájci és egy olaszországi tartózkodása során hol és mennyi pénzért szállt meg. A másodfokú ítélet annyiban változott az elsőhöz képest, hogy a személyeket, akikkel Lázár találkozott, nem kell felfedniük. Az angliai úttal kapcsolatban még elsőfokú ítélet sem született.
Az ítélet ellen fellebbezni nem lehet. A Miniszterelnökségnek az írásbeli ítélet átadása után 15 napon belül kell kiadnia a kért információkat. Lázár János csütörtökön azt nyilatkozta az ítélettel kapcsolatban, hogy felülvizsgálati kérelemmel fog fordulni a Kúriához, viszont ez elméletileg nem változtat az döntés végrehajtásán, mivel az adatokat közzé kell tenni a kérelemtől függetlenül is.
Egyelőre nincs népszavazás a vasárnapi zárva tartásról
A Kúria döntése azt is jelenti, hogy megszűnt az üzletek vasárnapi zárva tartására vonatkozó kérdés eddigi „védettsége”, és be lehet új kérdést nyújtani, amelyet az NVB elbírálhat. Az NVB az elsőként benyújtott kérdést fogja elbírálni. Szepessy Zsolt, az Összefogás Párt elnöke először tavaly december 18-án nyújtotta be „Egyetért-e Ön azzal, hogy vasárnap minden üzlet zárva legyen?” népszavazási kérdésének aláírásgyűjtő ívét a Nemzeti Választási Bizottsághoz. A formai hibás kezdeményezést a Nemzeti Választási Iroda elnöke elutasította, de a kezdeményező január 7-én ismételten benyújtotta. Az NVB január 23-án tagadta meg az aláírásgyűjtő ív hitelesítését. Megállapította, hogy a benyújtott népszavazási kérdés lényegében arra irányul, hogy minden üzletnek vasárnap kötelezően zárva kell tartania, vagyis a kérdés e megfogalmazásában egy érvényes és eredményes népszavazás esetén olyan jogalkotásra kötelezné az Országgyűlést, amely valamennyi üzlet vonatkozásában a vasárnapi zárva tartás kötelezettségét írja elő.
A kérdés nem felel meg az egyértelműség követelményének
A testület azt is megállapította, hogy a kérdés – a szervező által benyújtott megfogalmazásban – semmilyen lehetőséget nem ad a jogalkotó számára jogszabályi kivételekre, így a népszavazás eredményének az Országgyűlés csak úgy tudna eleget tenni, ha valamennyi üzlet vonatkozásában tiltottá tenné a vasárnapi nyitva tartás lehetőségét. Az NVB szerint egy ilyen kötelezés a vállalkozáshoz való jog aránytalan korlátozását jelentené. Az NVB arra is hivatkozott, hogy a kérdés nem felel meg az egyértelműség követelményének, mivel a kérdésről a választópolgároknak úgy kellene döntést hozniuk, hogy nem volna egyértelmű, az eredményes népszavazás milyen változásokat okozna a hétköznapi élet során. Az NVB döntése ellen Szepessy Zsolt felülvizsgálati kérelmet nyújtott be a Kúriához, amiben arra hivatkozott, hogy a kérdés a választópolgárok számára egyértelmű.
A Kúria szerdán hozott végzésében az NVB határozatát helybenhagyta. Mint az a Kúria honlapján olvasható végzésből kiderül, a felülvizsgálati kérelem az NVB-határozat egyetlen elemét, az egyértelműséget érinti. A Kúria ezzel kapcsolatban osztotta az NVB álláspontját, hogy a feltett kérdés nem felel meg a választópolgári egyértelműség követelményének. Ezen túlmenően azonban a felülvizsgálati kérelem még az említés szintjén sem tartalmaz érvet arra vonatkozóan, hogy a vállalkozáshoz való joggal, illetve az élethez és az emberi méltósághoz való jog sérelmével kapcsolatos NVB-határozatban foglalt érvelés miért nem helytálló – olvasható a Kúria végzésében. Hozzátették: mivel ezen határozati elemek törvényességét vagy a helytelen mérlegelést a felülvizsgálati kérelem nem kifogásolta, így a Kúria az NVB határozatát helybenhagyta.
Pataky:Hülyébb vagyok mint Orbán!
Igazi április elsejei interjút olvashatunk Pataky Attilával az mno.hu-n. A rockzenészt az Edda 40 éves jubileumi koncertje kapcsán faggatták, ám sikerült a fénylényekig is eljutni. Hogy ők is ott lesznek-e a bulin, az nem derült ki, az viszont igen, hogy a világvége már igen közel jár.
"A rejtett kaszt mindent megtesz azért, hogy Májá fátylát rajtunk tartsa, hogy ne lássunk tisztán. Az emberiség nagy részének életét a félelem, a szorongás és a kilátástalanság határozza meg. Az így összetört és egybegyúrt embermasszával pedig a hatalmak azt csinálhatnak, amit akarnak. A dolgok nem értünk történnek, hanem ellenünk. Az érdek és az ember harca folyik, és jelenleg az érdek irányítja a világot. A titkos hatalom mindent kidolgozott már, hogy teljesen az uralmuk alá hajtsák az emberiséget, a bankrendszertől kezdve a testünkbe ültetett chipekig megvannak a tervek. És ha ez sikerül, akkor végünk" - meséli Pataky, de azért még nem biztos, hogy mind meghalunk. Még nekünk, hitetleneknek is lehet esélyünk.
"Sokan vannak, akik eléldegélnek nyugodtan a materiális életükben, de engem érdekel, mi van emögött: honnan jöttünk, mik vagyunk, és merre tartunk. (...) Négy korszakot különböztetünk meg: az aranykort, az ezüstkort, a bronzkort és a vaskort. Jelen pillanatban a vaskor legeslegvégén vagyunk, a legrozsdásabb vaskort éljük meg. Innen vissza kell térnünk az aranykorba. De ez rajtunk múlik, nekünk kell felépítenünk. Szerencsére óriási a felébredés az emberekben, hiába akarja a rejtett hatalom ezt a média segítségével eltitkolni" - derül ki az interjúból, ahol azért egy kulcsmondatra is bukkantunk, ami talán sok mindent megmagyarázhat.
"Az én esetemben az egyetlen különlegesség, hogy 12 évesen belém csapott egy gömbvillám, az idegenek hoztak-vittek, láttam sok mindent" - mondta el a zenész, aki karmikus feladatának tartja, hogy tudását továbbadja.
Csalással gyanúsítja az EU Kágébélát és Szegedi Csanádot
Vizsgálatot indított az Európai Unió csalás elleni hivatala (OLAF) Kovács Béla jelenlegi és Szegedi Csanád volt jobbikos európai parlamenti képviselő ellen az Origo szerdai cikke szerint. Erdélyi és kárpátaljai diákokat húztak le a gyanú szerint úgy, hogy olcsón szállásolták el őket, a költség és a színvonalas ellátásra kapott fejpénz közötti különbséget meg eltették.
A lap szerint alkalmazottakkal és látogatókkal kapcsolatos visszaélésekkel, csalással gyanúsítják őket. Az Origo úgy tudja, Molnár Balázs, az Európai Parlament volt szerződéses tisztviselője többekkel együtt 2013-ban tett feljelentést Kovács Béla és Szegedi Csanád ellen. Azt írták: a tisztviselőnek brüsszeli munkája alatt számos korrupciógyanús ügyre volt rálátása, amelyekkel kapcsolatban februárban tett vallomást az OLAF-nál. Lenhardt Balázs, a Jobbik volt országgyűlési képviselője is feljelentést tett korábban az ügyben, eredetileg csak Szegedi Csanád ellen. A cikk szerint ő a napokban tett vallomást a csalás elleni hivatalnál.
Csak papíron foglalkoztattak gyakornokokat
Az OLAF egyebek mellett arra gyanakszik, hogy a képviselők visszaéltek a gyakornokok, asszisztensek alkalmazására költhető, legfeljebb havi 21 ezer eurós keretükkel, és csak papíron foglalkoztattak beosztottakat – írták.
A cikk szerint az a gyanú is felmerült, hogy a képviselők visszaéltek az általuk évente fogadható 108 látogató fejpénzével is, amelyet ellátásukra vehetnek fel. Molnár Balázs szerint
a látogatókat – például erdélyi, kárpátaljai diákokat – olcsón szállásolták el, majd a tényleges költség és az igen színvonalas ellátást biztosító fejpénz közötti különbséget eltették.
Az OLAF vizsgálódik a Kovács Béla által alapított Európai Nemzeti Mozgalmak Szövetsége miatt is – említette meg az Origo.
A hírportál megkereste az érintetteket. Szegedi Csanád azt mondta, hogy tud az OLAF eljárásáról, de a vádat légből kapottnak nevezte. Mindig betartotta az EP szabályait, és abban is biztos, hogy közvetlen munkatársai is becsületesen jártak el – idézték a cikkben. Kovács Béla pedig azt válaszolta, hogy nem kapott értesítést a hivataltól ellene folyó vizsgálatról.
Kovács Béla 2010 óta a Jobbik képviselője az EP-ben. Vele szemben a Alkotmányvédelmi Hivatal 2014. április elején tett feljelentést, miután a polgári elhárítás figyelmét felkeltette, hogy a képviselő rendszeresen találkozik konspiratív módon orosz diplomatákkal. A magyar hatóságok kérték Kovács Béla mentelmi jogának felfüggesztését az EP-nél. Szegedi Csanád 2012-ben, miután megtudta, hogy zsidó felmenői voltak, kilépett a pártból, előtte a Jobbik alelnöke és EP-képviselője is volt.
Orbán megérkezett Kazahsztánba – csokorral köszöntötték
Ahogy beszámoltunk róla, Orbán Viktor és népes delegációja – köztük Mészáros Lőrinccel és feleségével – kedden Kazahsztánba utaztak. A miniszterelnök Facebook-oldalára feltöltött képek alapján ő és kísérete rendben megérkeztek az ország fővárosába, Asztanába. A magyar kormányfő még rózsacsokrot is kapott.
Messze meghaladta
Karim Maszimov kazah miniszterelnök arról beszélt, Magyarország az EU tagjaként és Kazahsztán az ázsiai régió fontos országaként szorosabbra fűzheti stratégiai együttműködését.
Orbán Viktorral folytatott megbeszélésük messze meghaladta a politikai párbeszéd általános szintjét, a két ország közötti együttműködés Orbán Viktor és Nurszultan Nazarbajev kazah köztársasági elnök délelőtti találkozójával pedig még erősebb lett – mondta.
A magyar miniszterelnök a kormányfői tárgyalások előtt találkozott Nazarbajev államfővel.
Holnaptól sajtó-helyreigazításhoz hasonló eljárás vonatkozik a fotókra is
Az előzetes eljárás során a sérelmet szenvedő fél a képmás vagy hangfelvétel készítéséről, illetve felhasználásáról történő tudomásszerzés időpontjától számított harminc napon belül kérheti a sérelem okozójától – határidő megadásával –, hogy a jogsértést hagyja abba, a sérelmes helyzetet szüntesse meg, a jogsértést megelőző állapotot állítsa helyre, a jogsértéssel előállított dolgot semmisítse meg vagy jogsértő mivoltától fossza meg, illetve adjon megfelelő elégtételt és ennek biztosítson saját költségén megfelelő nyilvánosságot. Minderre legfeljebb a képmás vagy hangfelvétel készítésének, illetve felhasználásának időpontjától számított hat hónapig van lehetőség. (Aki a megszabott határidőben nem fordul kérelemmel a jogsértőhöz, az általános szabályok szerint, az ott meghatározott elévülési időn belül még indíthat személyiségi jogi pert.)
Orbán Viktor egy mindössze egy éjszaka alatt elkészült nemzetgazdasági jelentés miatt rendelte el, hogy az állami pénzeket ki kell venni a brókercégekből – hangzott el az RTL II híradójában. Giró-Szász András államtitkár szerint a kormány nem tudott előbb a Quaestor csődjéről, mint a kisbefektetők, de azt viszont elismerte, hogy Varga Mihály jelentésében olyan adatok is szerepeltek, amit az emberek csak pár nappal később tudhattak meg.
Orbán azt nyilakozta, hogy február 25-én rendelte el a pénzek kivételét. Ám ez ellentmond annak, hogy azt is mondta, tudomása volt addigra arról, hogy a brókerbotrány miatt bennragadt a Honvéd Egészségpénztár pénze, illetve azt is állította, a döntés előtt beszélt a polgármesterekkel, ezek pedig mind február 25-e után történtek. A következő kormányülés pedig csak március 11-én volt, így ekkor már nem rendelhette el a pénzkivételt, mert a Quaestor addigra már két napja bedőlt.
Giró-Szász a kormányfő tévedését azzal magyarázta: Orbán egyszerűen rosszul emlékezett arra, hogy honnan tudott meg bizonyos információkat, ezért problémásak a dátumok. Szerinte a miniszterelnök a Varga-jelentés alapján döntött. Ezt egyébként azért nem hozta nyilvánosságra, mert akkor rémhírt keltett volna, ez pedig a törvény által büntetendő.
Kormányablak-művészet: kikértük a 750 ezres mesterműveket
Bár a mórahalmi óvodások interpretációjában országosan ismertté vált kormányablak-vers nem egy állami pályázaton született, a hvg.hu kikérte az összes pályaművet, amit tényleg a kormányhivatalok motiváltak 250-750 ezer forintos díjakkal. A feltétel az volt, hogy az alkotás a kormányablakokhoz köthető legyen, és „áthidalja az űrt a hivatali élet és az alkotókedv között”. A lebonyolító türelmet kért, mert meg kell keresniük az összesen közel 30 millióval jutalmazott műveket.
Miután egy ország akadt ki a kormányablakot versben és körtánccal népszerűsítő, amúgy nagyon cuki mórahalmi óvodásokon, a Csongrád Megyei Kormányhivatal közleményben cáfolta a Délmagyarországban megjelenteket, miszerint az elhangzott költemény egy korábbi művészeti pályázatra beérkezett pályamunka volt. „Nem tudtam, mit jelent az a kormányablak, nálam okosabbak és nagyobbak is vannak. Mégis úgy gondolom, egy nagyon fontos dolog, szükség lesz rá addig, amíg a Föld forog” – az ehhez hasonló strófáknak köszönhetően felejthetetlenné vált vers a kormányhivatal szerint egy szülő alkotása. Vagyis az nem a „Változatos megyéink az Európai Unióban” című 2011-es pályázat gyöngyszeme, amire itt, Csongrád megyében 26 pályázat érkezett - közölték.
A kormányablakot dicsőítő ovis performansz láttán viszont kíváncsiak lettünk, mégis mi volt ez a pályázat és milyen pályaművek érhettek 1. helyezés esetén bruttó 750 ezer,2. helyezettként 500 ezer, bronzérmesként pedig 250 ezer forintot. Mindezt megyénként, vagyis közel 30 milliót szántak csak a díjazásra.
Kiderült, hogy a Változatos megyéink az Európai Unióban névre keresztelt pályázat 2011 nyarán futott, a Hungarofest Nonprofit Kft. és a kormányhivatalok közös akciója volt. A kiírás szerint minden olyan kulturális, művészeti alkotással lehetett pályázni, amely „üzenetében, tartalmában és megjelenésében a kormányablakokhoz köthető, amely díjazás esetén a kormányablakban vagy kormányhivatalbani állandó elhelyezést nyerhet”. Utóbbi követelmény miatt tudományos munkák és zenei művek kizártak – olvasható a kiírásban.
Nem találjuk a díjazottak listáját
„A pályázat azt az űrt hivatott kitölteni, amely jelenleg a mindennapi hivatali élet és a kimeríthetetlen alkotókedv között húzódik, az együttműködésen keresztül egy mindenki számára elérhetőbb közös országot teremtve” – szögezik le. Az viszont az elkészült alkotások ismerete nélkül nehezen értelmezhető, hogy nemcsak fix művészeti ágba sorolható pályaművel lehetett indulni, hanem „akár a művészeti ágak közötti választóvonalak elmosódását szemléltető” pályázatokat is vártak.
Ez után megkerestük a lebonyolító Hungarofest Nonprofit Kft.-t azzal, hogy szeretnénk megnézni megyénként a díjazottakat. A neten ugyanis a több tízmilliós pályázatnak semmi nyoma, saját honlapjukon sem találtuk a díjazottak listáját, esetleg fotókat a művekről, amelyeket országszerte a kormányhivatalokban akartak kiállítani, sőt, még művészeti kiállítást is terveztek a bemutatásukra.
Az állami tulajdonban lévő, Magyar Fejlesztési Bank (MFB) alá tartozó szervezettől erre azt a választ kaptuk, hogy „mivel 4 évvel ezelőtti projektről van szó, türelmet kérnek az anyagok összegyűjtéséhez, 8 munkanapon belül jelentkezni fognak”.
Várjuk, és amint megkapjuk a mindennapi hivatali élet és az alkotókedv közti űrt kitöltő, kormányablakokhoz köthető, közpénzből díjazott alkotásokat, a hvg.hu-n közzétesszük
829 milliárddal költött többet a kormány a bevételeinél!
Budapest – A kormányzati szektor 2014. évi hiánya az előzetes adatok szerint 829,1 milliárd forint, ami a teljes magyar éves termelés 2,6 százaléka, adta hírül a Központi Statisztikai Hivatal.
Ez az adat lényegesen az Európai Unió által megengedett 3 százalékos küszöb alatt van. 2013-ban a teljes éves hiány 95,4 milliárd forinttal volt alacsonyabb.
A kormányzati szektor adóssága – a jegybank adatai alapján – 2014 végén 24 525 milliárd forint volt, a tavalyi éves magyar össztermék 76,9 százaléka. Ez az adat csökkenni tudott a 2013-as 77,3 százalékhoz képest.
Kósa Lajosnak megint van min morognia
A Fidesz ügyvezető alelnöke megdöbbentőnek nevezte szerdán Ajkán, hogy Pad Ferenc – az MSZP és a DK képviselő-jelöltje a tapolcai időközi országgyűlési választáson – támogatói nem szavazták meg azt a Fidesz által benyújtott javaslatot, hogy a brókercégek teljes vagyonukkal feleljenek a befektetők pénzéért.
Kósa Lajos azt mondta, "Pad Ferenc támogatói ezáltal úgy foglaltak állást, hogy szerintük a brókercégek vezetőinek nem kell a teljes vagyonukkal felelni a befektetők pénzéért, azt nyugodtan offshore-cégekbe menekíthetik ki, más kezére átjátszhatják és elmenekülhetnek a felelősség elől".
Felidézte, a brókerbotrányokkal kapcsolatban a Fidesz kezdeményezte, hogy a legszigorúbban és legkövetkezetesebben teremtsék meg azokat a feltételeket, amelyek a károsultak kárainak fedezetére megteremtik a jogi lehetőséget, hogy adott esetben a brókercégek teljes vagyonukkal feleljenek a befektetők pénzéért. Úgy fogalmazott, a Fidesz mindent megtesz azért, hogy a brókerbotrány károsultjai, a kisemberek hozzájussanak a befektetéseikhez.
Kósa Lajos azt mondta, a Buda-Cash 110 ezer érintettjéből 97 százalék megkapta a kártalanítást az Országos Betétbiztosítási Alaptól. A maradék 3 százaléknak 6 millió fölött volt a befektetése, amire nem volt érvényes a biztosítás. Ezek kifizetésére majd a Buda-Cashben lévő vagyon és egyéb elemek biztosíthatnak fedezetet – tette hozzá.
Megjegyezte, a Quaestor-ügyben 32 ezer károsult van, közülük 20 ezernek a befektetése 6 millió alatt van, és 12 ezernek ennél több. Az ő ügyükben a Fidesz-frakció arra kéri a kormányt, hogy tegyen lépéseket azért, hogy a Befektetővédelmi Alap járjon el. De – mint azt Kósa Lajos mondta – erre nincs olyan automatizmus, mint az Országos Betétbiztosítási Alapnál a Buda-Cash ügyében. Számításai szerint az alap forrásai elegendőek lennének arra, hogy 6 millió forintig megtérítsék a károkat. Az afölötti résznél kell arról gondoskodni, hogy mire elég a Quaestor vagyona – mondta.
Tarsoly Csabát csalással gyanúsítja a Központi Nyomozó Ügyészség. A vállalkozót március 26-án éjszaka vették őrizetbe, majd március 29-én előzetes letartóztatásba helyezték.
Orbán vejének testvére kilépett a NAV-tól
A hvg.hu értesülése alapján március elején Tiborcz Péter Sándor távozott a NAV-tól. Tiborcz, aki egyébként Orbán vejének a testvére, tavaly nyáron egyik pillanatról a másikra lett a NAV informatikai fejlesztési főosztályának vezetője.
Az oldal észrevette, hogy március 20-án módosított adatbázisban, mely a szervezet vezetőinek elérhetőségeit tartalmazza, már nem szerepel a főosztályvezető neve, de értesüléseik szerint már március elején távozott a hivatalból. adatbázist március 20-án módosították, ebben már nem szerepel Tiborcz Péter neve, de a lap értesülése szerint már március elején elhagyta a hivatalt.
Tiborcz Péter egy olyan vállalkozásban volt bent, ami a NAV informatikai elnökhelyettesének korábbi érdekeltségébe tartozott. Az Átlátszó.hu információi szerint korábban a Professzionál Zrt.-nél igazgatósági tagként tevékenykedett, amely a NAV informatikai elnökhelyettesének, Vágujhelyi Ferencnek a korábbi érdekeltségébe tartozott.

References: Kúria 
 Kúria 
 Kúria 
 Kúria 
 Kúria 
 Kúria